## עיריית בת ים

‏‏17 נובמבר, 2020

**עיריית בת-ים**

### **מכרז פומבי 78/20 לתפקיד**

|  |  |
| --- | --- |
| **תיאור המשרה:** | מנהל/ת האגף לשירותים חברתיים |
| **דירוג ודרגה:** | ג'-א' בדירוג העובדים הסוציאליים/ חוזה בכירים בכפוף לאישור משרד הפנים |
| **היקף העסקה:** | מלאה |
| **סוג המכרז:** | פומבי |
| **תיאור תפקיד:** | 1. מנהל את האגף לשירותים חברתיים, מתכנן ומארגן את העבודה וחלוקתה. 2. אחראי לעבודתו התקינה של האגף, עובדיו ועובדי המסגרות הקשורות בו, על מנת לתת שירותים חברתיים לאוכלוסייה בתחום הרשות המקומית, פועל לקידום רווחת התושבים ושותף לתכנון החברתי ברשות. 3. אחראי בפני ראש הרשות המקומית לתפקוד תקין של האגף ולביצוע תכניות הפעולה של השירותים החברתיים של הרשות המקומית, בהתאם לנוהלים ולהנחיות של משרד הרווחה והשירותים החברתיים והרשות המקומית. 4. פועל בהתאם למדיניות משרד הרווחה והשירותים החברתיים כמפורט בחוקים, תקנות והוראות המנכ"ל (תע"ס) ואחראי ליישום מדיניות זו. 5. אחראי להכנת תכניות עבודה והצעות תקציב שנתי ורב שנתי, המבוססות על איסוף נתונים שיטתי וזיהוי צרכים בקהילה. 6. אחראי לגיוס משאבים, להקצאתם, לביצוע תכניות העובדה והתקציב, למעקב ולהערכה אחר ביצועם. 7. יוזם, מפתח ומקיים קשר קבוע עם מוסדות וארגונים לשם תיאום ושילוב פעולות המחלקה עם שירותי רווחה אחרים בקהילה, מייצג את האגף בפני גורמי חוץ. 8. אחראי להתפתחותם המקצועית ולקידומם של העובדים, בין השאר ע"י ייעוץ, הדרכה והשתלמויות בהתאם לעדיפויות וצרכי האוכלוסיה שבטיפול המחלקה ולשיפור השירות. 9. אחראי שהזכאים לשירותים החברתיים יקבלו את הסיוע והטיפול הדרושים בצורה הנאותה ובמועד הרצוי, בהתאם לצרכי עבודת המחלקה. פועל לשיתוף האוכלוסייה בתכנון ופיתוח שירותים. מבצע פעולות דומות לפי דרישה. |
| **תנאי סף:** | 1. **השכלה ודרישות מקצועיות** 2. בעל השכלה אקדמית בעבודה סוציאלית. יתרון לבעלי תואר שני באחד המקצועות הבאים: עבודה סוציאלית, מינהל ציבורי, מדיניות ציבורית, מינהל עסקים, כלכלה 3. בוגר קורס סגל מינהל בכיר במחלקות לשירותים חברתיים המוכר ע"י המשרד.   \* מועמד שאינו עונה לדרישה ב', יהיה עליו להתחייב לצאת לקורס סגל בכיר הקרוב ולסיימו.   1. רישום בפנקס העובדים הסוציאליים. 2. **ניסיון** 3. ניסיון של 5 שנים לפחות בעבודה סוציאלית **(יש לצרף אישורי העסקה)**. 4. ניסיון של 3 שנים לפחות בניהול צוות עובדים מקצועיים בכפיפות ישירה. 5. ניסיון בארגון ובהפעלת צוות עובדים, בארגון מפעלים ופרויקטים בקהילה, במו"מ עם מוסדות  ויחידים, בניהול משק תקציבי על שלביו. 6. **דרישות נוספות** א.  **שפות** – עברית ואנגלית ברמה גבוהה. 7. **יישומי מחשב** – היכרות עם תוכנות ה office 8. **רצוי היכרות וידע בתחום השלטון המקומי** |
| **מאפיני עשייה ייחודיים לתפקיד** | 1. כושר ניהול מו"מ בכתב ובע"פ, כושר הדרכת עובדים |
| **כפיפות:** | סמנכ"לית קהילה |

**מנהל/ת האגף לשירותים חברתיים**

## הערות:

1. **בקשה שתוגש ללא תעודות/ אישורים רלוונטיים לא תידון**.
2. **יש למלא ולצרף טופס הצהרה על קרובי משפחה בעיריית בת ים (קישור באתר המכרזים של עיריית בת ים)**.
3. הזוכה במכרז מתקבל/ת לתקופת ניסיון של שנתיים בה יבחנו כישוריו/ה  עפ"י חוות דעתו של הממונה הישיר.
4. יתכנו שינויים בתיאור התפקיד בהתאם לשינוי מבנה ארגוני ו/או צורכי המערכת.
5. בכל מקום בו נאמר בלשון זכר, הכוונה גם ללשון נקבה ולהיפך.

## אופן הגשת ההצעה

**הצעות מועמדות יש להגיש לאגף משאבי אנוש בכתובת מייל:** [**Michrazim.hr@bat-yam.muni.il**](mailto:Michrazim.hr@bat-yam.muni.il)

**עד לתאריך 27.11.20 (עד השעה 12:00).**

**בכבוד רב,**

**צביקה ברוט**

**ראש העיר**